O femeie care a alunecat la o toaletă din mall a primit daune de peste 78.000 lei.
O femeie care a alunecat la o toaletă din mall a primit daune de peste 78.000 lei. Curtea de Apel Bucureşti a decis definitiv că ea merită daune morale de 60.000 lei şi daune materiale de 18.540 lei.
Aluneci în baia din mall, îţi rupi mâna şi te alegi cu daune materiale şi morale de peste 78.000 lei.Curtea de Apel Bucureşti a decis definitiv că o femeie merită aceşti bani. Concret, ea a mers la toaleta unui mall şi a alunecat din cauza apei de pe podea. Clienta a ajuns la operație, după ce a căzut cu toată greutatea corpului pe mâna dreaptă. Asta a făcut-o să ceară despăgubiri în instanță.Reprezentantul mall-ului, prezent în faţa judecătorului, a spus că reclamanta este, de fapt, vinovată. Într-o declarație pentru Aleph News, echipa de comunicare a mall-ului spune așa: "Regretăm accidentul suferit în toaleta centrului comercial, AFI Cotroceni, şi considerăm exagerat demersul doamnei, mai ales că toaletele noastre sunt prevăzute cu semne galbene care atenţionează asupra pericolului de alunecare".